Memor an dud a ya pell a-wechoù betek ur chantved en a-raok e familhoù zo ! Setu, Daniel neus bet choant gwiriañ ha gwir e oa memor ar familh, da beurleuniañ an toulloù evit ar mareoù nevesañ eus istor ar familh hag ivez da glask pelloch.  Emañ Daniel o chom e Landrevarzeg en deiz a hiziv. Lechiet eo e hendadoù war gumunioù tro-dro hag orin e anv zo e Plogoneg. Penaos eo deut a-benn da vont betek 1426 pa ne veze ket koulz lavaret marilhet ar ganidigezhioù a-raok ar bloavezh 1600 ?! Dizoloet vez an dra-se el levr. Kroget neus gant en e enklaskoù o vont da welet an dud koshañ en e familh hag an dud o dije anavezet e dud-kozh pe klevet kaoz deusouto, eus e dud-kuñv hag e dud-you memes ! E-giz-se neus gellet dizoleiñ e oa bet lesanvet e  dadkozh : « Bella », diwar anv e gazeg, ken pouezus oa dar mare-se kaout ur gazeg ; evel un den eus ar familh e oa. E dad-kuñv a oa bet lesanvet « alvokad ar brezhoneg », moarvat peogwir e sikoure an dud na ouient ket galleg anezho, evit o faperioù da skouer. Met levr Daniel